Folketing
2002-02-20

Vi var jo netop inde på det sidste gang, og det er grundlæggende et spørgsmål om den fri og lige adgang til det danske sundhedsvæsen. Vi taler jo om patienter, der som udgangspunkt har ret til gratis behandling i det offentlige sygehusvæsen, og der er altså ikke nogen rimelighed i, at hvis man lader sig indlægge privat, eventuelt for sine egne penge, for at få en hofteoperation, og der i forbindelse med operationen tilstøder en blodprop, skal der pludselig betales for at opnå behandling i det offentlige sygehusvæsen. Hvis man havde fået den alle andre steder end på operationsbordet på det private sygehus, ville man på fællesskabets regning blev kørt direkte ind på akutafsnittet, og derfor søger hr. Klaus Hækkerup at løse nogle problemer, som efter min bedste overbevisning ikke eksisterer i noget videre omfang. Hermed sluttede spørgsmålet.